Diari Oficial de la Generalitat Valenciana


Sumari del DOGV 7457, del 03-02-2015 (2015/501)

Notificació de la sentència dictada en el procediment de guarda i custòdia número 1169/2014.
--------------------------------------------------------------------------------------------

### Dades del document

Número de DOGV
:   7457

Data del DOGV
:   03-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/501


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 1169/2014. [2015/501]  
Juí: família, guarda, custòdia o aliments fill menor no matrimonial no consensuat 001169/2014-E  
Part demandant: Adriana Miledh Gallego Gutiérrez.  
Part demandada: Jairo Francisco González Cano.  
Sobre: guarda, custòdia o aliments de fills menors no matrimonials no consensuats.  
En el juí a què es fa referència s'ha dictat la resolució que té el text que, literalment, és com seguix:  
  
«Dispositiva  
Estime la demanda formulada per la procuradora senyora Quirante Antón, en nom i representació d'Adriana Gallego Gutiérrez, contra Jairo Francisco González Cano, declarat en situació processal de rebel·lia, i, en conseqüència, dispose les mesures en benefici del fill menor que es detallen:  
1r. Guarda i custòdia: a la mare.  
2n. Pàtria potestat: compartida.  
3r. Règim de relacions:  
El pare podrà estar en companyia del seu fill en caps de setmana alterns, des del divendres a l'eixida del col·legi fins al diumenge a les 20.00 hores.  
Respecte a les visites intersetmanals, la vesprada del dimecres des de l'eixida del col·legi fins a les 20.00 hores, s'arreplegarà quan siga oportú i reintegrat en el domicili matern.  
Respecte a les vacacions escolars de Nadal i Setmana Santa, seran atribuïdes per mitat a cada progenitor. Les vacacions començaran a les 11.00 hores de l'endemà a l'últim dia lectiu i finalitzaran a les 20.00 hores del dia anterior al primer dia lectiu. Cada mitat estarà integrada pel mateix nombre de dies, començant el segon període a les 11.00 hores del seu primer dia, però si el període vacacional té un nombre de dies imparells, el primer període tindrà un dies més. En cas de desacord per a determinar el període a disfrutar per cada progenitor, el pare triarà en els anys parells i la mare triarà en els anys imparells.  
Respecte al règim de vacacions escolars d'estiu es fixa en els mesos de juliol i agost, dividint estos mesos en períodes de dos, per tant cada progenitor haurà de triar una quinzena de cada mes per a així disfrutar ambdós de la companyia del menor en els mesos d'estiu. En cas de desacord, el pare triarà els anys parells i la mare els anys imparells. La divisió de les vacacions estivals es comprén en quatre períodes:  
  
Període 1, de l'1 de juliol a les 11.00 hores al 16 de juliol a les 11.00 hores.  
Període 2, del 16 de juliol a les 11.00 hores a l'1 d'agost a les 11.00 hores.  
Període 3, de l'1 d'agost a les 11.00 hores al 16 d'agost a les 11.00 hores.  
Període 4, del 16 d'agost a les 11.00 hores a l'1 de setembre a les 11.00 hores.  
A més, el progenitor no custodi podrà comunicar-se amb el menor telefònicament, igual que la mare amb el menor en períodes vacacionals, sempre que ho desitge, en un horari adequat a la rutina del menor, respectant escrupolosament les hores de son.  
Els dies festius referents al dia de la mare, el dia del pare, aniversari dels progenitors, el menor romandrà en companyia de cada un d'ells, de 10.00 del matí a 19.00 hores de la vesprada, en el cas que el menor estiguera en horari escolar se li permetrà estar en companyia des de l'eixida del col·legi fins a les 21.00 hores.  
Per a l'aniversari del xiquet, s'establix que el menor puga disfrutar de la companyia del progenitor no custodi des de l'eixida del col·legi fins a les 19.00 hores.  
Quant al règim de relacions mínim amb els iaios i altres parents i persones acostades, es durà a terme sempre que el menor es trobe en companyia de cada un dels progenitors.   
4t. Gastos ordinaris: la quantitat de 400 euros mensuals, i que ha de fer efectiva a la mare en el compte bancari que ella designe, per mesos anticipats i dins dels cinc primers dies de cada mes. La quantitat a satisfer pel pare en concepte dels gastos ordinaris d'atenció al seu fill s'actualitzarà anualment, segons les variacions de l'índex de preus al consum determinat per l'Institut Nacional d'Estadística o organisme que els suplisca.  
5t. Gastos extraordinaris: ambdós progenitors hauran de satisfer per mitat els gastos extraordinaris del seu fill.  
6t. No s'aprecien motius per a imposar les costes processals a cap dels litigants.  
Esta resolució no és ferma i s'hi pot interposar un recurs d'apel·lació davant d'este jutjat per a l'Audiència Provincial d'Alacant en el termini de 20 dies a partir de la seua notificació, de conformitat amb el que disposen els articles 455 i següents de la Llei d'Enjudiciament Civil.  
En cas de procedir a la interposició del recurs d'apel·lació, el recurrent haurà de depositar la quantitat de 50 euros en el compte de depòsits i consignacions d'este jutjat i consignarà en el caseller d'observacions el número de procediment. Cosa que haurà de ser acreditada davant d'este tribunal en el termini de dos dies».  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència d'11 de desembre de 2014.  
  
  
Elx, 11 de desembre de 2014.- El secretari judicial: Francisco Javier García Navarro.